న్యూఢిల్లీ: ఏడేళ్ల క్రితం దేశరాజధానిలో చోటుచేసుకున్న జామా మసీదు పేలుళ్ల కేసులో ఇండియన్ ముజాహిదీన్ సహ వ్యవస్థాపకుడు యాసిన్ బత్కల్, తదితరులపై నేరాభియోగాలు నమోదు చేయాలని పాటియాలా హౌస్ కోర్టు మంగళవారంనాడు ఆదేశించింది. ఐఎం కార్యకలాపాలను అమలు చేశారన్న ఆరోపణలపై ఛార్జిషీటులో పోలీసులు పేర్కొన్న సైయద్ ఇస్మాయిల్ సయీదీ, అబ్దుస్ సదూర్, రియాజ్ అ్హమద్ సయీదీలను తగినన్ని సాక్ష్యాధారులు లేని కారణంగా కేసు నుంచి కోర్టు విముక్తి చేసింది. 2010 సెప్టెంబర్ 19న పాత ఢిల్లీలోని జామా మసీదు గేటు వద్ద మోటారు వాహనంపై వచ్చిన ఇద్దరు దుండగులు టూరిస్టులపై కాల్పులు జరిపారు. ఈ దాడిలో ఇద్దరు తైవాన్ జాతీయులు గాయపడ్డారు. అక్కడే ఉంచిన కారులో ప్రెషర్ కుకర్ ఐఈడీని ఉంచి పేల్చేశారు. దీని వెనుక యాసిన్ భత్కల్ సహా పలువురు ఐఎం సభ్యులను అనుమానితులుగా పోలీసులు ఛార్జిషీటులో పేర్కొన్నారు. 2010 ఢిల్లీ కామన్ వెల్త్ గేమ్స్లో పాల్గొనకుండా భయభ్రాంతులను చేసేందుకే టూరిస్టులపై ఐఎం ఈ దాడులకు పాల్పడినట్టు ఆ చార్జిషీటు పేర్కొంది. కాగా, 2013 హైదరాబాద్ బాంబు పేలుళ్ల ఘటనలో యాసిన్ భత్కల్కు గత ఏడాది డిసెంబర్లో ఎన్ఐఏ ప్రత్యేక కోర్టు మరణశిక్ష విధిస్తూ తీర్పునిచ్చింది. నాటి పేలుళ్ల ఘటనలో 18 మంది ప్రాణాలు కోల్పోయారు.
newdhilly: edella kritam desaraajadhaanilo chotuchesukunna jama maseedu paelulla kesulo indian mujahidin saha vyavasthaapakudu yasin batkal, taditarulapai neraabhiyogaalu namodu cheyalani patiala hous kortu mangalavaaramnaadu aadesinchindi. im kaaryakalaapaalanu amalu chesaranna aaropanalapai chaarjisheetulo poliisulu perkonna saiyad ismail sayeedee, abdus sadur, riaz ahmad sayeedeelanu taginanni saakshyaadhaarulu laeni kaaranamgaa kesu nunchi kortu vimukti chesindi. 2010 september 19na paata dhilleelooni jama maseedu getu vadda motaru vaahanampai vachina iddaru dundagulu tooristulapai kaalpulu jariparu. ee daadilo iddaru taivan jaateeyulu gayapaddaru. akkade unchina kaarulo presher kukar ieeedeeni unchi pelchesaaru. deeni venuka yasin bhatkal sahaa paluvuru im sabhyulanu anumaanitulugaa poliisulu chaarjisheetulo perkonnaru. 2010 dhilli kaman velth gameslo palgonakunda bhayabhraantulanu chesenduke tooristulapai im ee daadulaku palpadinattu aa chaarjisheetu perkondi. kaga, 2013 hyderabad baambu paelulla ghatanalo yasin bhatkalku gatha edaadi decemberlo niai pratyeka kortu maranasiksha vidhistuu teerpunichindi. naati paelulla ghatanalo 18 mandi praanaalu kolpoyaru.